open-index/open-wikipedia-markdown huggingface dataset:
Hubungan seks

**Hubungan seks** didefinisikan sebagai *[[persenyawaan]], [[persetubuhan]], *Sanggama* "bersatu", hubungan kelamin* atau *jimak* adalah satu aktiviti merangsangkan deria sentuhan kulit secara keseluruhan sehingga memasukkan alat zakar (lelaki) ke dalam lubang faraj (wanita) atau mana-mana liang individu lain secara geselan berulang dengan niat ingin mengeluarkan air mani (lelaki atau wanita) sedikit atau seluruhnya.

Rangsangan ini adalah naluri semulajadi (*nature*) semua makhluk hidup untuk menyambung generasi seterusnya agar baka tidak terpupus.

Hubungan ini selalu dikaitkan dengan perasaan cinta atau nafsu syahwat yang memuncak di kedua belah pihak. Hubungan seks biasanya bermula dengan kucupan, belaian atau sentuhan bahagian kulit lembut, menggosok atau menggesel dan memasukkan alat zakar ke dalam liang faraj (wanita) secara berulang dan disudahi dengan kekejangan/inzal (puncak syahwat) secara berperingkat dalam beberapa detik. Terdapat banyak teknik hubungan seks telah direkodkan (sila lihat Kamasutra).

Pancutan cecair putih pekat (sperma) dan campuran air mani yang berlaku dan mulai mencair. Proses hubungan seks berlangsung dalam tempoh kurang 5 minit sehingga melebihi 2 jam. Kebiasaannya proses ini akan berulang-ulang apabila kembali terangsang.

Sebelum melakukan hubungan seks, individu tersebut akan berasa panas, fikiran menjadi agresif, deria kulit menjadi peka, alat zakar (lelaki) menjadi panjang, tegang dan mengeras. Faraj wanita akan berdenyut-denyut, lembapan meningkat dan mengeluarkan cecair putih dan licin beralkali. Kedua alat ini mulai berasa gatal dan kemerah-merahan.

Gelombang aura merah dari kedudukan pusat membesar sehingga ke bahagian otak. Mendorong fikiran untuk melepaskan keinginan melakukan hubungan seks dengan lebih radikal seperti menjilat atau mengisap kemaluan dan sebagainya.

Setelah melakukan hubungan seks, kedua-dua individu yang merasai kenikmatan dan kepuasan akan berasa tenang, santai dan letih. Aura biru akan mulai menguasai badan individu dan aura merah kembali ke kedudukan pusat.

Kesan hubungan ini kepada wanita boleh mengakibatkan kehamilan berlaku jika tiada langkah pencegahan diambil. Wanita hamil selama 40 minggu akan melahirkan *bayi* hasil dari gabungan dua benih (sperma dan ovum) dalam satu nukleus. Wanita ini menjadi ibu kepada bayi tersebut.

## Lihat Juga
* Seks oral
* Seks anal
* Penyakit kelamin

## Pautan Luar
*  Panduan Malam Pertama Pengantin Baru
*  Kenapa Wanita Pura-pura Puas?
*  Teknik Bercumbuan Antara Suami Isteri
*  Cara dan Teknik Masukkan Zakar kedalam Faraj Isteri 
*  Naluri Seks Wanita Mengikut Usia
*  99 kemahuan wanita dari segi seks 
*  Ensiklopedia Bahasa Malaysia: Persetubuhan (rencana tersederhana)
*  Kenapa Onani Punca Mati Pucuk & Lemah Tenaga Batin
Zikir

**Zikir** (ذکر) berasal daripada bahasa Arab yang bermaksud ingat atau sebut. Di dalam Islam, zikir lebih merujuk kepada ingat kepada Allah atau menyebut nama-nama Allah. Di dalam Islam, zikir kepada Allah adalah sebahagian ibadat dan orang Islam yang melakukannya mendapat pahala.
Alim ulama bersepakat mengatakan zikir yang paling disukai oleh Allah adalah
**subhanAllahi wabihamdi**

Ini berdasarkan suatu hadis yang bermaksud:

*"Dari Abu Dhar berkata, lalu beliau bertanya kepada Muhammad Rasullallah ,"Sukakah engkau(Muhammad) memberitahu ucapan apakah yang paling disukai oleh Allah? "(Muhammad menjawab)*'SubahanAllahi Wabihamdi*'(Maha Suci Allah dan Segala Puji bagi-Nya).*

## Contoh Bacaan Zikir Islam
Sila dengar dan hayati...

* http://www.imeem.com/alhuda/music/Ke5mqnOC/hijjaz_zikir_munajat/

* http://www.imeem.com/dejasain/music/To7X1yfu/hijjaz_mykuliahcom_zikir_bismi/

* http://www.imeem.com/aisyahmaisara/music/urmcLIrs/jefri_al_buchori_subhanallah/
Pulau Lingga

**Pulau Lingga** merupakan sebuah pulau yang terletak di barat laut Indonesia, selatan Kepulauan Riau. Ia merupakan pulau utama dalam gugusan Kepulauan Lingga malah memberikan nama kepada gugusan tersebut

Pulau Lingga pernah menempatkan pusat kerajaan Riau-Lingga, salah satu kerajaan Melayu yang pernah berkuasa dalam alam Nusantara dan berpengaruh sejauh Johor dan Pahang.

## Sejarah
Pulau ini mendapat namanya daripada Gunung Daik yang dilihat menyerupai suatu lingam, iaitu suatu bentuk tiang dalam kepercayaan Hindu yang melambangkan tenaga dan kekuatan.

Pulau ini menjadi tumpuan para pengikut Sultan Mahmud Riayat Shah III yang menjadikan ia tempat pemerintahan baharu baginda dari Riau kerana lokasi strategik ia dikelilingi pulau-pulau kecil dan bukit-bukau yang diamati menyukarkan pihak Syarikat Hindia Timur Belanda menyerang balas berikutan kekalahan hebat dalam Perang Riau II.

Kerajaan Riau-Lingga-Johor diasaskan oleh Sultan Mahmud, yang dimakamkan di belakang Masjid Lingga. Ketika pemerintahan baginda, Pulau Lingga menjadi tempat bersemayamnya Sultan, sementara di Pulau Penyengat tempat kedudukan Yamtuan Muda atau Yang Dipertuan Muda melaksanakan pentadbiran.

## Rujukan
E. E. C. Thuraisingham

Beliau telah dilahirkan di Taiping, Perak pada **28 Ogos 1898**. Beliau melanjutkan pelajaran di London dan lulus sebagai seorang peguam. Pernah dilantik sebagai senator di Dewan Negara dan memegang jawatan sebagai Ahli Pelajaran dalam Sistem Ahli. Beliau juga menjadi Presiden Persatuan Ceylonese Malaya dan Presiden Persatuan Pemilik Estet Getah Malaya. Beliau meninggal dunia pada **30 Mac 1979** di usia 80 tahun.
Jugah Barieng

Tun Datuk Patinggi Temenggung **Jugah Anak Barieng** ( – 8 Julai 1981), atau juga dikenali sebagai **Tun Jugah** atau **Apai** (ayah dalam Bahasa Iban), ialah seorang ahli politik Malaysia. Beliau pernah menjadi *Ketua Orang Iban* dan menubuhkan Parti Pesaka pada tahun 1962. Temenggung Jugah menyokong cadangan penubuhan Malaysia. Beliau menganggotai *Jawatankuasa Perundingan Perpaduan Malaysia*. Beliau adalah pemimpin Sarawak yang pertama dilantik menjadi Menteri dalam Kerajaan Malaysia dengan memegang jawatan Menteri yang menguruskan hal ehwal Sarawak. Beliau kemudiannya menjadi presiden pertama bagi Parti Pesaka Bumiputera Bersatu (PBB) sehingga beliau meninggal dunia pada tahun 1981.

## Kehidupan
Jugah dilahirkan di sebuah rumah panjang di Ulu Kapit, Sarawak sekitar tahun 1903.

## Buku
* 

## Rujukan
Pertubuhan Pasok Momogun Bersatu

**Pertubuhan Pasok Momogun Bersatu** (*United Pasok Momogun Organisation-PASOK MOMOGUN*) merupakan sebuah parti yang ditubuhkan bagi memperjuangkan nasib dan masa depan bangsa Kadazandusun Murut oleh Orang Kaya Kaya (OKK) Datuk G.S. Sundang, pada Januari 1962 hasil daripada dorongan daripada suku kaum Cina di Sabah. Ia juga merupakan reaksi dan bantahan terhadap cadangan Tunku Abdul Rahman, Perdana Menteri Persekutuan Tanah Melayu, untuk menubuhkan satu gagasan negara yang baru yang dipanggil Malaysia yang di panggil Projek Malaysia.  

Pertubuhan Pasok Momogun Bersatu telah bergabung dengan Pertubuhan Kebangsaan Kadazan Bersatu (United Kadazan National Organisation-UNKO) bagi menubuhkan Pertubuhan Pasokmomogun Kadazan Bersatu (UPKO) yang lahir pada Mei 1964.

## Lihat juga
* Senarai parti politik Malaysia
* Politik Malaysia
* Pertubuhan Bersatu Pasok-Momogun Kadazan UPKO Lama
* Pertubuhan Pasokmomogun Kadazandusun Murut Bersatu UPKO Baru

## Pautan luar
* Laman web rasmi Pertubuhan Pasokmomogun Kadazandusun Murut Bersatu (UPKO) 

## Rujukan
Pesawat pengebom berat

**Pesawat pengebom berat** ialah pesawat pengebom saiz terbesar, dan lazimnya mempunyai jarak paling jauh. Istilah ini telah digunakan terutamanya sebelum dan semasa Perang Dunia II, apabila kuasa enjin adalah sangat sukar didapati sehinggakan setiap pesawat direka khas bagi setiap tugas khas mereka. Pengebom berat adalah pada umumnya dianggap menjadi mana-mana rekaan yang mampu membawa 8,000 paun (4 tan) bom atau lebih pada sasaran jauh, dengan pesawat pengebom sederhana mempunyai muatan sebanyak 4,000 hingga 8,000 paun (2 untuk 4 tan), dan pesawat pengebom ringan 2,000 hingga 4,000 paun (1 untuk 2 tan). 

Perbezaan-perbezaan ini telah mulai hilang pada pertengahan Perang Dunia II, apabila purata pesawat pejuang mampu membawa 2,000 paun (1 tan) muatan dan pesawat rekaan bentuk lebih ringan kini telah mengambil alih sebahagian besar misi yang dahulunya dilaksanakan oleh pengebom serdahana. Pengebom berat tambahan lagi kebiasaannya mempunyai komponen anti-pesawat yang berat, dengan lebih 10 mesingan pada pelbagai kedudukan untuk memberikan sudut tembakan terbaik. 

Kedudukan bagi mesingan ini termasuk menara kecil ekor, menara kecil sisi (biasanya satu tingkap dengan .50 kaliber mesingan terjulur darinya), menara kecil atas pesawat, dan menara kecil "bola" di bawah pesawat. Kesemua mesingan ini membolehkan pesawat pengebom berat mempertahankan diri mereka sendiri dengan agak berkesan selepas mereka melampaui jarak maksima perlindungan pejuang pengiring mereka.

Selepas perang dunia terakhir, istilah ini digunakan secara terhad bagi menggambarkan pengebom yang khusus bagi peranan strategik, tetapi ia kemudiannya ditukar kepada pengebom strategik, sementara semua reka bentuk lain menjadi pengebom taktikal. Satu-satunya pesawat di dunia yang masih boleh dikatakan sebagai pengebom berat adalah B-52 Stratofortress, dan pada tahap tertentu, adalah B-1 Lancer. Penggunaan kapal terbang dikendali anak kapal telah berkurangan dengan pengenalan senjata pensasar jitu (atau "bom bijak"), tetapi B-52 masih dikekalkan bagi berperanan apabila sasaran memerlukan sejumlah besar bom untuk digugurkan. Pengebom berat turut terbabit bagi melancarkan peluru berpandu krus, seperti peluru berpandu Tomahawk.

## Contoh pesawat
*Avro Lancaster
*Avro Lincoln
*Avro Manchester
*B-17 Flying Fortress
*B-24 Liberator
*B-29 Superfortress
*B-32 Dominator
*B-52 Stratofortress
*Dornier Do 217
*Farman F.220
*Handley Page Halifax
*Handley Page Hinaidi
*Handley Page V/1500
*Heinkel He 177
*Petlyakov Pe-8
*Piaggio P.108
*Short Stirling
*B-1 Lancer

## Rujukan
* Ambrose, Stephen E.  *The Wild Blue: The Men and Boys Who Flew the B-24s over Germany.* New York: Simon & Schuster, 2001. 299 pp.  
* Johnsen, Frederick A. "Ball Turret: Shattering the Myths."  *Air Power History* 1996 43(2): 14-21. ISSN 1044-016X 
* Johnson, Robert E. "Why the Boeing B-29 Bomber, and Why the Wright R-3350 Engine?" *American Aviation Historical Society Journal* 1988 33(3): 174-189. ISSN 0002-7553  
* VanderMeulen, Jacob.  *Building the B-29.* Smithsonian Inst. Press, 1995. 104 pp.
Remaja

**Remaja** pada umumnya merujuk kepada golongan manusia yang berusia 13 hingga 17 tahun. Perkataan 'remaja' berasal daripada perkataan bahasa Sanskrit. Golongan ini sentiasa mempunyai perasaan ingin mencuba dan sedang menuju ke tahap untuk menjadi dewasa. Dari sudut perkembangan kemahiran, remaja merujuk kepada satu peringkat perkembangan manusia, iaitu peringkat transisi antara peringkat kanak-kanak dan peringkat remaja. 

Semasa seseorang itu mengalami zaman remaja dia akan mengalami pelbagai perubahan yang drastik, termasuklah perubahan jasmani, sosial, emosi, dan bahasa. Akibat daripada itu, orang remaja merupakan orang yang emosinya tidak stabil, dan sentiasa "bermasalah".

## Ciri-ciri manusia remaja
*Suka bergaulan dengan rakan sebaya daripada ibu bapa.Pada peringkat ini, manusia remaja akan mula belajar bergaulan dengan orang lain selain daripada ahli anggota keluarga mereka. Ini bermaksud bahawa peringkat remaja merupakan peringkat perkembangan sosial seseorang. Sehubungan itu, orang remaja adalah suka berkawan dan senang tersinggung oleh masalah sosial.
*Suka berangan-angan.Remaja yang normal mempunyai angan-angan sihat mengenai masa depan mereka. Mereka sentiasa memikirkan apa yang akan mereka buat pada masa hadapan. 
*Senang terpengaruh oleh emosi.Orang remaja merupakan orang yang senang terpengaruh oleh emosi. Hal ini adalah kerana rasional mereka masih berkembang dan belum sampai ke satu tahap yang mantap..

Remaja selalunya senang untuk terpengaruh dengan keadaan sekeliling. Sifat ingin tahu mereka juga membuatkan mereka melakukan sesuatu di luar jangkaan. Remaja selalunya berumur 13–17. 18 tahun dan ke atas dipanggil sebagai dewasa.

Faktor Baka kepada Perkembangan Remaja

# Fizikal Tubuh Badan
# Penyakit
# Kecerdasan
# Temperamen (pembawaan)
# Faktor Baka
# Persekitaran
# Pengalaman Awal
# Masyarakat 

## Lihat juga
*Bayi
*Kanak-kanak
*Dewasa
*Orang tua

## Rujukan
Hubungan Indonesia–Singapura

Untuk menjalinkan persahabatan antara negara Indonesia dengan negara Singapura, kedua-dua negara telah menubuhkan kedutaan di negara-negara satu sama lain sejak 7 September 1967. 

Menurut Edward Lee, bekas Duta Besar Singapura untuk Indonesia yang habis tempoh perkhidmatannya pada tahun 2006, hubungan Indonesia dan Singapura selama ini selalu erat dan kuat, khususnya di bidang pertahanan. Umpamanya, Tentera Nasional Indonesia telah melindungi warganegara-warganegara Singapura di Indonesia semasa Reformasi Mei 1998. Selain itu, Angkatan Tentera Singapura telah membantu tentera Indonesia untuk menyalurkan ubat-ubat dan bantuan logistik ketika kejadian bencana tsunami di Aceh pada tahun 2004. 

Bagaimanapun usaha-usaha untuk bersetuju dengan sebuah Perjanjian Kerjasama Pertahanan antara kedua-dua negara ini masih menghadapi masalah, walaupun kedua-dua ketua negara Indonesia dan Singapura, iaitu Presiden Susilo Bambang Yudhoyono dan Perdana Menteri Lee Hsien Loong, telah bermesyuarat pada bulan Oktober 2005. Kelewatan untuk memeterai perjanjian ini disebabkan oleh pertentangan pendapat terhadap pengendalian kawasan-kawasan latihan tentera, serta keinginan untuk memeterai perjanjian ini dengan satu perjanjian serah balik antara kedua-dua negara. Indonesia juga menuduh Singapura kerana tidak setia terhadap Perjanjian ini disebabkan pelanggaran kedaulatan Indonesia ketika membenarkan Amerika Syarikat dan Australia mengambil bahagian dalam gerak latih tentera bersama Singapura.

Walaupun demikian, gerak latih tentera bersama telah dilaksanakan oleh kedua-dua negara sejak tahun 2000. Gerak latih pertama yang digelarkan "MTA 1" telah diadakan di perairan Tanjung Pinang, manakala gerak latihan kedua yang digelarkan "MTA 2" diadakan di Laut China Selatan.

## Alamat Kedutaan
#### Kedutaan Indonesia di Singapura
: No. 7, Chatsworth Road
: Singapore 249761
: Telefon: (65) 6737 7422
: Fax: (65) 6737 5037 / 6325 5783
: Emel: info@kbisingapura.com
: Laman web: http://www.kbisingapura.com

#### Kedutaan Singapura di Indonesia
: Blok X/4, KAV No 2 Jalan H.R. Rasuna Said Kuningan
: Jakarta, 12950 Indonesia 
: Telefon: 62-(21) 520-1489
: Fax: 62-(21) 520-1486 
: Fax Konsul: 62-(21) 520-2320
: Emel: singemb_jkt@sgmfa.gov.sg
: Laman web: http://www.mfa.gov.sg/jkt/

## Rujukan
* Laman web rasmi Kedutaan Indonesia di Singapura 
* Laman web DMC
Mahsuri (filem)

Filem **Mahsuri** merupakan sebuah filem Melayu yang diterbitkan di Singapura pada tahun 1959. Filem Mahsuri diterbitkan dalam bentuk warna sepia.

Skrip filem Mahsuri telah ditulis oleh Perdana Menteri pertama, Tunku Abdul Rahman dan dibeli oleh Cathay Keris dengan harga RM 10,000. Hamzah Hussin menjadi penulis lakon layar filem itu.

## Pengarah
Filem Mahsuri diarah oleh pengarah B. N. Rao pada 1959.

## Ringkasan
* 

## Pelakon
* Kasma Booty sebagai Mahsuri
* S. Roomai Noor sebagai Kelana
* Nordin Ahmad sebagai Dato' Panglima Deramang
* Shariff Medan sebagai Pandak Mayah
* Haji Arshad sebagai Lela
* Pak Yem sebagai Dato Karma Jaya
* Mahmud Jun sebagai Nuar 
* Siti Tanjung Perak sebagai Wan Kembang
* Umi Kalthum sebagai Cik Biah
* Salmah Ibrahim
* Mat Sentol
* Aman Belon
* Puteh Lawak

## Lagu
* 

## Pautan luar
* ''Mahsuri'' / 1959 - Filem Malaysia
Washi

ialah sejenis kertas Jepun yang terkenal. Washi selalunya dibuat dari serat kulit pokok gampi, pokok renek mitsumata (*Edgeworthia papyrifera*), atau mulberi kertas, tetapi boleh juga dibuat dari buluh, hem, beras dan gandum.
Tatami

, asalnya bermakna "dilipat dan ditimbun", ialah sejenis tikar Jepun yang secara tradisi, diperbuat daripada jerami tenun, tetapi kini kekadang diperbuat daripada busa polistirena. Tatami mempunyai bentuk dan saiz yang seragam, dan tepinya dijahit dengan kain broked atau kain hijau yang tidak bercorak.

Pada asalnya, tatami merupakan barang mewah untuk orang kaya ketika kebanyakan orang mempunyai lantai tanah.

## Susun atur dan saiz

Terdapat berbagai-bagai peraturan mengenai bilangan dan susun atur tikar tatami; susun atur yang tidak bertuah dikatakan akan membawa nasib malang. Tikar di rumah-rumah harus tidak disusun dalam corak grid dan dalam mana-mana satu susun atur, bilangan sudut tikar yang bertemu tidak boleh melebihi dua.

Di Jepun, saiz bilik biasanya diukur dengan bilangan tikar *tatami* (-畳 *-jō*). Ukuran tikar yang tradisional ditetapkan pada saiz 90 sentimeter x 180 sentimeter (1.62 meter persegi), dengan tebal sebanyak 5 sentimeter (35.5 inci x 71 inci x 2 inci). Tikar separuh, dengan ukuran 90 sentimeter x 90 sentimeter (35.5 inci x 35.5 inci) juga dibuat. 

Secara tradisi, kedai-kedai direka bentuk dengan saiz 5½ keping tikar (8.91 m²), manakala  bilik minum teh dan restoran teh seringnya berukuran 4½ keping tikar  (7.29 m²).  Oleh sebab saiznya ditetapkan, bilik-bilik dalam binaan Jepun tradisional berukuran gandaan-gandaan 90 sentimeter. Tikar-tikar dari Kyoto dan bahagian-bahagian barat Jepun berukuran 85 sentimeter x 170 sentimeter (1.53 m²; 33.5 inci x 70.5 inci) dan oleh itu, adalah kecil sedikit berbanding dengan tikar-tikar dari Tokyo dan bahagian-bahagian Timur.

## Penggunaan
Tikar-tikar tatami sering dikaitkan dengan adat istiadat agama dan upacara teh Jepun. Kebanyakan rumah moden di Jepun masih mempunyai sekurang-kurang sebuah bilik tatami, iaitu bilik washitsu.

Tatami juga digunakan untuk perlindungan dalam latihan seni mempertahankan diri, seperti judo. "Omot" tatami, atau lapisan tikar luar yang menyelubungi teras jerambi padi, digunakan dalam latihan tameshigiri, iaitu seni bermain pedang Jepun. Selepas tikar omot tatami digulung dalam bentuk silinder dan direndam dalam air selama beberapa hari, omot tatami  itu akan dipotong untuk menguji ketajaman pedang yang baru dibuat atau untuk menguji keupayaan pemain pedang untuk memotong.

## Lihat juga
* 1 E0 m²

## Pautan luar

* 
*Syarikat Shoji & Tatami Jepun: Tikar Tatami
*Tikar Tatami Tradisional &ndash; Tikar Tatami di Kanada

'
Sentō

**Sentō** (銭湯) ialah sebuah rumah mandi komunal berbayar Jepun. Secara tradisi, rumah-rumah mandi agak sederhana dan praktikal, dengan sebuah bilik besar mengasingkan kedua-dua jantina. Ia biasanya mempunyai bilangan kepala paip yang minimum dan sebuah takung mandi yang besar untuk orang-orang yang sudah mandi supaya dapat duduk bersama dengan orang-orang lain.

Sejak separuh kedua abad ke-20, bilangan rumah mandi komunal telah merosot kerana lebih banyak rumah kediaman Jepun mempunyai bilik mandi sendiri. Sesetengah orang Jepun berpendapat bahawa mengunjungi rumah-rumah mandi awam mempunyai kepentingan sosial atas teori bahawa
berdekat-dekatan/hubungan rapat yang fizikal akan menyebabkan hubungan rapat emosi yang diistilahkan sebagai *[[kekulitan]]* dalam bahasa Jepun. Yang lain pergi ke sento kerana mereka tinggal di dalam rumah yang kecil tanpa bilik mandi sendiri atau kerana mereka suka mandi di bilik yang luas serta untuk menikmati mandi sauna atau mandi pancutan yang sering disediakan oleh sentō-sentō yang baru atau terubah suai.

Lagi sejenis rumah mandi awam ialah *[[onsen]]* yang ditempatkan di mata air panas yang semula jadi. Bagaimanapun istilah onsen tidak eksklusif dan sebuah sentō juga boleh dipanggil *onsen* jika ia mendapat airnya dari mata air panas. Terdapat juga takrif yang sah di sisi undang-undang yang mengelaskan sebuah rumah mandi awam sebagai sentō.
Sistem Kangcu

Sejak tahun 1844 Johor menjadi sebuah negeri Melayu yang dapat mengawal orang-orang Cina yang jumlahnya lebih ramai dari orang Melayu melalui **Sistem Kangcu**. 

Pada 9 Oktober 1844, Temenggung Daeng Ibrahim, Pemerintahan Kerajaan Johor telah mengeluarkan **Surat Sungai** yang pertama kepada seorang pekebun Cina bernama **Lau Lib Keng**. Dengan ini maka bermulalah penghijrahan orang-orang Cina dari Singapura ke Johor dan bermulalah penanaman gambir dan lada hitam secara komersial di Tanah Melayu.

Corak pentadbiran Kerajaan Johor ke atas pekebun-pekebun Cina ini kemudiannya dikenali sebagai **Sistem Kangcu**. **Kangcu** adalah perkataan Teochiew yang bererti **Ketua Petempatan Cina**, manakala Kerajaan Johor menggunakan istilah **Tuan Sungai**.

Surat Sungai yang pertama ini menyatakan bahawa "Ungku Temenggung Seri Maharaja memberi surat tanda keterangan kepada orang Cina yang hendak berkebun dalam tanah Johor". Di dalam Surat Sungai itu juga dijelaskan bahawa Tuan Sungai mesti membayar cukai kepada Ungku Temenggung. Jika dijelaskan bagi tempoh tiga tahun, Tuan Sungai tersebut akan menerima hukuman yang berat.

Di samping itu juga seorang Tuan Sungai mesti  mematuhi beberapa peraturan lain. Peraturan-peraturan ini terkandung di dalam beberapa dokumen seperti Surat Jual-beli, Surat Pajak dan Surat Tauliah. Dokumen yang penting ialah Surat Tauliah yang menggariskan 17 undang-undang mengenai kuasa dan tanggungjawab tiap-tiap Tuan Sungai.

Mulai dari Surat Sungai yang pertama pada 1844 hingga tahun-tahun 1860-an penanaman gambir dan lada hitam telah berkembang dengan pesat di negeri Johor. Dalam tahun 1862 sebanyak 37 Surat Sungai telah dikeluarkan oleh Kerajaan Johor. Dengan itu Johor telah menjadi pengeluar gambir dan lada hitam yang terkemuka di Nusantara mendahului Singapura dan Kepulauan Riau.

Perkembangan yang pesat ini adalah disebabkan oleh tiga faktor penting. Pertama pengeluaran gambir dan lada hitam di Singapura dan Kepulauan Riau telah merosot dengan teruknya. Kedua, pemerintahan Inggeris di Singapura mula mengenakan cukai tanah yang tinggi dan kerana kekurangan tanah di pulau yang kecil itu. Sebaliknya Johor masih mempunyai kawasan hutan yang luas yang belum pernah diteroka. Ketiga, permintaan untuk gambir telah meningkat di Eropah.

Walaupun Surat Sungai yang pertama itu hanya merupakan dokumen yang sederhana dan ringkas, ia merupakan satu pembaharuan dalam sistem pentadbiran tradisional negeri Melayu di abad ke-19.

Buruh-buruh Cina yang mengusahakan ladang gambir dan lada hitam diletakkan di bawah kuasa **Kangcu** atau **ketua Sungai** yang dilantik oleh kerajaan Johor. Sistem pengurusan orang Cina cara ini telah menyelamatkan Johor dari 'huru-hara' dan membolehkan Johor menjadi pengeluar gambir dan lada hitam terbaik di dunia. Dalam sistem perladangan cara ini juga membuktikan adanya unsur 'usaha-sama' (jont venture) antara pembesar Melayu dan pelabur modal Cina.
Bendera Eropah

**Bendera Eropah** terdiri daripada sebuah bulatan dua belas bintang keemasan dengan latar belakang biru.

Walaupun bendera ini seringkali dihubungkan dengan Kesatuan Eropah (EU), ia pada mulanya digunakan oleh Majlis Eropah (COE), dan dirancang untuk mewakili Eropah secara keseluruhan dan bukan mana-mana pertubuhan seperti EU atau COE.

Bendera ini pada awalnya diambil oleh Majlis Eropah pada 8 Disember 1955 daripada salah satu reka bentuk Arsène Heitz. Komuniti Eropah pula menggunakannya pada 26 Mei 1986. Kesatuan Eropah yang menggantikan Komuniti Eropah meneruskan penggunaan bendera ini. Sejak itu, semua penggunaan bendera ini dikawal bersama oleh COE dan EU.

Bendera ini muncul pada semua wang kertas Euro, manakala semua duit syiling Euro mempunyai bintang-bintangnya.
Otto Iskandardinata

**Otto Iskandardinata** (Bandung, Jawa Barat, 31 Mar 1897–Bandung, 20 Disember 1945) adalah salah seorang Pahlawan Nasional Indonesia. 

Beliau dikebumikan di Lembang, Bandung.
Hantu kubur

**Hantu kubur** merujuk kepada sejenis makhluk yang berkeliaran di kawasan perkuburan. Hantu kubur amat ditakuti di kalangan orang-orang asli kerana mampu menyebarkan penyakit. Hal ini adalah antara sebab orang asli berpindah-randah sekiranya berlaku kematian. Malah ia ditakuti oleh puak asli Kubu (Indonesia) dan Jakun (Malaysia) walaupun mereka dipisahkan oleh Selat Melaka. Rujukan 1.

Hantu kubur sering dikatakan mengusik orang yang lemah semangat.

## Status
Hantu kubur tidak dipelihara dan terdapat secara bebas.

*Lihat juga [[Hantu dalam masyarakat Melayu]].*

## Kelebihan

## Kelemahan
Hantu kubur, boleh dikategorikan sebagai penjaga kubur. Kelemahan hantu kubur ialah garam dan bawang putih,

## Penelitian secara ilmiah
Hutan Lipur Lata Belatan

**Hutan Lipur Lata Belatan** ialah sebuah hutan lipur yang terletak di Hutan Simpan Gunung Tebu, daerah Besut, Terengganu. Lokasinya 40 kilometer dari bandar Besut dan lebih kurang 103 kilometer dari Kuala Terengganu.

## Pembahagian

Hutan Lipur Lata Belatan dibahagikan kepada 50 bahagian dan daripada bahagian tersebut 49 bahagian dengan keluasan lebih kurang 403 hektar yang meliputi kawasan hutan lipur ini telah dikekalkan. 

## Tumbuhan
Hutan Lipur Lata Belatan mempunyai jenis hutan dipterokarpa bukit serta hutan konifer di kemuncak Gunung Tebu. Pelbagai jenis spesies flora dan fauna yang jarang dilihat terdapat di sini, dan ia merangkumi kawasan seluas 20 hektar. Antara pokok dipterokarpa yang terdapat di sini seperti meranti dan keruing yang melebihi 50% daripada komposisi hutan. Jenis-jenis bukan dipterkarpa yang terdapat di sini ialah nyatuh, kelat, mersawa, kedondong dan lain-lain.

Di kawasan berbukit tinggi yang menghala ke puncak Gunung Tebu, terdapat pokok-pokok yang terdiri daripada jenis meranti dan balau laut merah. Selain itu, di kawasan lereng-lereng bukit yang curam jenis-jenis yang lazim terdapat disini ialah meranti seraya, campuran meranti dan keruing, dan juga sedikit jenis konifer seperti podo dan damar minyak.

## Kemudahan
Hutan lipur telah dimajukan secara berperingkat-peringkat semenjak tahun 1985 bagi menawarkan kemudahan bagi pengunjung. 

Pembangunan Hutan Lipur Lata Belatan adalah berdasarkan pengurusan berkekalan di mana pembangunan yang dilaksanakan adalah berharmoni dengan alam sekitar. Konsep pembangunan yang bersesuaian dengan kawasan ini ialah "Forest Camping Holiday". Bersesuaian dengan konsep tersebut, pelbagai kemudahan awam yang disediakan di sini termasuk kemudahan elektrik, astaka, gerai makan, tandas awam, surau, wakaf ("pondok rehat"), jambatan gantung, pondok pengawal dan tapak perkhemahan.

Selain kemudahan tersebut, Hutan Lipur Lata Belatan turut menawarkan aktiviti seperti berehat sambil menikmati suasana keindahan alam semulajadi, berkelah secara bersendirian, bersama keluarga atau berkumpulan, berkhemah dan merentas hutan (jungle tracking).

Bagi pengunjung yang inginkan kegiatan mencabar, satu denai hutan disediakan bagi pendaki menuju ke puncak Gunung Tebu dengan ketinggian 1,097 meter dari aras laut. Pendakian ini mengambil masa lebih kurang 5 jam untuk sampai kepuncaknya. Keadaan cuaca yang sejuk dengan persekitaran tumbuh-tumbuhan gunung yang berbagai jenis serta pemandangan yang menarik menambahkan lagi keunikan kawasan ini.

## Lihat juga
* Pelancongan di Terengganu

## Rujukan
  

## Pautan luar
* © 2013 Jabatan Perhutanan Negeri Terengganu 
* Laman web rasmi Jabatan Perhutanan Semenanjung Malaysia 
* Rekreasi di Lata Belatan © 2008. KOSMO! Online.
Sekolah Kebangsaan Taman Suria

**Sekolah Kebangsaan Taman Suria** atau nama ringkasnya *SK Taman Suria*, merupakan sebuah Sekolah kebangsaan yang terletak di 5512, Jln Suria Utama, Taman Suria.

Sekolah Kebangsaan Taman Suria (SKTS) adalah sebuah sekolah rendah di bandar raya Johor Bahru, Johor, Malaysia yang terletak di Southern City di Taman Suria. 

SKTS telah memulakan operasi pada tahun 1994. Pada tahun 1997, sekolah ini telah menerima piawai MS ISO 9002 selepas menggunakan sistem pengurusan yang mematuhi piawai tersebut untuk mencapai pendidikan yang berkualiti tinggi. Cogan kata SKTS *Kelahiranku Untuk Menunaikan Janji*.

Pada 2024, Sekolah Kebangsaan Taman Suria memiliki 514 pelajar lelaki dan 454 pelajar perempuan, menjadikan jumlah keseluruhan murid seramai 968 orang. Ia mempunyai seramai 67 orang guru dan 9 orang staf.2024

## Sejarah
*Sekolah Kebangsaan Taman Suria telah dibuka pada 1 OGOS 1994. Ianya terletak 6km dari pusat bandar Johor Bahru.*

*Nama sekolah ini diambil sempena nama taman perumahan yang terletak berhampiran dengan kawasan sekolah iaitu Taman Suria.*

*SK Taman Suria telah diterajui oleh En. Roduan bin Ahmad sebagai Guru Besar pertama sekolah ini. Pada mula bukaan, SK Taman Suria mempunyai kawasan seluas 5 hektar. Terdiri daripada 3 bangunan utama 3 tingkat dan satu kantin. Sekolah ini mengandungi 21 bilik darjah dan bilik-bilik khas yang lain.* 

*Kepadatan murid sekolah yang semakin bertambah, menyebabkan KPM telah memberikan peruntukan di dalam RMK9 untuk membina sebuah bangunan 4 tingkat yang telah digunakan sepenuhnya pada 6 JUN 2010.*

## Pencapaian

*SK Taman Suria merupakan Sekolah Lestari yang telah diiktiraf [[Jabatan Alam Sekitar]] [[Johor]] (JAS) sejak dari 2008 lagi dan banyak memenangi anugerah kelestarian termasuklah Pengiktirafan Rakan Alam Sekitar (RAS) pada tahun 2023 yang telah disampaikan oleh [[Raja Zarith Sofiah binti Almarhum Sultan Idris Shah II|Raja Permaisuri Agong Raja Zarith Sofiah]] bertempat di [[Hutan Bandar Iskandar Puteri]] [[Majlis Bandaraya Iskandar Puteri|MBIP]] bersempena Hari Alam Sekitar Peringkat Kebangsaan.*

## Alamat
:Sekolah Kebangsaan Taman Suria
:5512, Jln Suria Utama, Taman Suria, 
:81100, Johor Bahru
:Johor, Malaysia
:Telefon : 010-9720251
:

## Pautan luar
*facebook.com/lestariskts
*t.me/kasmalaysia
Pusat Islam Al-Iqra

**Pusat Islam Al-Iqra** diwujudkan pada 1 Jun 2004 dan beroperasi secara sepenuhnya pada 10 Julai 2004 setelah mendapat kebenaran mendirikan solat Jumaat Jabatan Agama Islam Selangor (JAIS) (Ruj:(68) dlm.JAI.sel.BPM/01/051 Jld2) ia juga dikenali sebagai Surau Kampus Puncak Perdana, ataupun surau Al-Iqra. 

## Fungsi
Pusat Islam ini diwujudkan khas sebagai salah satu institusi agama untuk para mahasiswa Kampus UiTM Puncak Perdana mengambil manfaat dari program-program yang disediakan oleh Unit Kemajuan Islam CITU yang diamanahkan mengendali dan merancang program tahunannya. Disamping disediakan dewan solat untuk siswa dan siswi beribadah 5 waktu, ia juga digunakan untuk sembahyang Jumaat.

Pelbagai program telah dirancang untuk mahsiswa UiTM antaranya; Tilawah dan Talaqi Al-Quran yang dibimbing Khusus oleh Imam Al-Muqri dengan Modul Riwayat Hafs An-Asim, Program Tahsin Fatihah dan Bacaan Solat Remaja, Kuliah Al-Hadith 40, Kuliah Fardhu Ain, Yaasin dan Tahlil Mingguan, Maathurat Sughra, Solat Hajat Perdana sempena Hari Peperiksaan Semester, Ceramah hari-hari kebesaran Islam, Kem Tadarus Al-Quran sempena Ramadhan, Program Ihya Ramadhan (Tarawikh, Witir, Tazkirah dan Tadarus) dan bermacam-macam lagi program Pembangunan Kerohanian khusus untuk para Mahasiswa UiTM kampus Puncak Perdana. Pada cuti semester Pusat Islam hanya menyediakan program Solat 5 waktu sahaja memandangkan penghuni Kampus Kebanyakannya balik ke kampung masing-masing.

## Carta Organisasi

Pusat Islam Al-Iqra UiTM Kampus Puncak Perdana

* Ketua Unit : Pegawai Hal Ehwal Islam S41
* Imam Muqri : Penolong Pegawai Hal Ehwal Islam S27
* Bilal : Pembantu Hal Ehwal Islam S17
Bam (Iran)

**Bam** (bahasa Parsi: بم, sebutan [bæm]) ialah sebuah bandar di Negeri Kerman, Iran selatan. Terletak di selatan bandar Kerman dan di utara Teluk Parsi dan Teluk Oman, tingginya lebih kurang 1,100 meter dari aras laut.

Bam dibina di sekeliling kubu Arg-é Bam, sebuah struktur unjuran batu bata dan suatu tapak Warisan Dunia yang pernah menguasi Laluan Sutera selama 2,000 tahun lebih.
Mokhtar Salleh

**Datuk Haji Mokhtar Salleh** merupakan seorang Penolong Pengarah di Bahagian Pelajaran Jabatan Agama Islam Selangor (JAIS), Malaysia. Dalam tempoh perlantikannya antara 21 September 1970 dan 16 Oktober 1984, beliau bertanggungjawab untuk memperkenalkan dan menyelaraskan bidang akademik dan kokurikulum bagi semua sekolah di bawah JAIS. 

Datuk Mokhtar berhasrat untuk menubuhkan dua buah sekolah agama di dalam setiap daerah Selangor untuk menjimatkan perbelanjaan pendidikan yang diagihkan kepada sekolah-sekolah JAIS.
Mengabang Telipot

**Mengabang Telipot** adalah sebuah perkampungan nelayan Terengganu di Malaysia yang terletak 18 Kilometer dari Kuala Terengganu melalui Jambatan Sultan Mahmud yang terletak di Jalan Pantai menuju ke Kampung Batu Rakit. Kampung ini di percayai berusia lebih kurang 100 tahun, dan mempunyai sebuah masjid, iaitu Masjid Mengabang Telipot, yang dibina pada awal tahun 1920-an, namum struktur asal masjid ini telah dirobohkan pada tahun 2015 untuk memberi ruang kepada pembinaan masjid baru di atas tapak asal masjid ini. 

Kejayaan penduduk-penduduk Mengabang Telipot terbukti sejak tahun 1970 lagi. Ada di antara anak jatinya yang telah berjaya melanjutkan pelajaran mereka sehingga ke United Kingdom, walaupun pada ketika itu, kampung mereka hanyalah kampung yang terpencil di Terengganu. Ini juga membangkitkan semangat penduduknya yang lain yang telah mengikut jejak-jejak mereka yang berjaya, walaupun hanya ke peringkat institusi-institusi pengajian tempatan. 

Selain itu, salah sebuah sekolah rendah yang tertua di Terengganu, iaitu Sekolah Kebangsaan Mengabang Telipot, telah banyak melahirkan graduan, tokoh politik, pensyarah, penulis novel, ahli sukan, seniman, dan juga "pencipta revolusi pemuzik bebas di Malaysia".

Kampung ini amat terkenal dengan ikan dan sotong celup tepung yang terletak di pantai kolam. 

Mengabang Telipot berhadapan dengan ancaman hakisan ombak. 

## Pendidikan
Kini, Mengabang Telipot mempunyai Maktab Rendah Sains MARA dan juga beberapa institusi pengajian tinggi seperti Universiti Malaysia Terengganu (dahulunya KUSTEM), KUSZA (kini Universiti Sultan Zainal Abidin), dan sebuah Institut Pendidikan Guru Malaysia. Anak-anaknya  juga pernah mengisi tempat di setiap institusi pengajian ini dan juga berkhidmat di sini.

* Sekolah Kebangsaan Kompleks Mengabang Telipot       

## Rujukan


## Pautan luar
Humus

**Humus** ialah bahan organik pada lapisan tanah atas (0 - 15 cm tetapi bergantung kepada kedudukan geografi) berwarna hitam/kegelapan yang kaya dengan nutrien yang terhasil daripada tumbuhan dan haiwan yang reput. Proses pereputan ini boleh berlaku secara semula jadi atau 'digalakkan' dalam proses pembuatan kompos. Kesegaran bau hutan sebenarnya ialah bau humus.

Tanah yang subur mengandungi banyak humus. Secara fizikal, humus penting kerana ia membantu tanah menyimpan lembapan dan menggalakkan pembentukan struktur tanah yang elok. Secara kimia, humus mempunyai banyak ’tapak aktif’ yang mengumpulkan ion-ion nutrien, yang memudahkan tumbuhan mendapatkannya. Humus seringkali digelar ’daya-hidup’ tanah.

Walau bagaimanapun, adalah susah untuk mentakrifkan humus dengan tepat; ia merupakan suatu bahan yang kompleks yang masih belum difahami sepenuhnya. Yang pasti humus dapat dibezakan dari bahan organik kerana humus tidak mempunyai bentuk, struktur ataupun karakter tetap. Warnanya pula sentiasa gelap.

Semua bahan organik yang telah mati yang terdedah kepada panas dan dingin, serta proses kimia boleh mereput menjadi humus. Ini termasuklah tahi binatang dan daun serta batang kayu. Terdapat banyak bakteria dalam tanah yang akan menghancurkan bahan-bahan organik ini. Selain itu, cacing juga membuat lubang-lubang yang dimasuki udara.

## Pautan luar
* Baja kompos dan humus
Herpes

**Herpes** ataupun **Herpes Genital** ialah sejenis penyakit kelamin yang disebabkan oleh virus simpleks herpes (HSV), sejenis virus yang menjangkiti mulut, kulit, termasuklah organ pembiakan. Virus ini menyebabkan kulit melepuh dan sakit-sakit. Ia masih tidak dapat diubati tetapi dapat dikawal.

## Penyebaran
Kebanyakan penyakit herpes disebabkan oleh HSV 1 dan HSV 2.
HSV 1 disebar melalui:
* Berkongsi perkakas makan
* Bercium dengan mereka yang mengalami ulser(cold sore)
HSV 2 pula disebar melalui hubungan seks.
* Vagina
* Oral
* Dubur

Virus ini boleh disebarkan kepada orang lain walaupun tiada ulser di bahagian kemaluan.

## Tanda atau gejala herpes
* Gejala timbul antara 3 sampai 10 hari setelah berhubungan intim dengan penderita penyakit ini
* Gejala awal muncul seperti lecet yang kemudian terbuka menjadi lubang kecil dan berair. Dalam 5 sampai 10 hari gejala hilang
* Virus menetap dalam tubuh dan dapat timbul lagi pada bila-bila masa
* Wanita kerap kali tidak sedar bahawa ia dijangkiti herpes karena lecet terjadi di dalam vagina

## Rujukan

## Pautan luar
*  Laman Wiki UKM.
Hearts Of Men

**Hearts Of men** (HOM) merupakan salah satu kumpulan dari kumpulan kumpulan vokal yang memperjuangkan konsep RuffnB dengan pengaruhan dari kumpulan vokal seperti Dru Hill dan Jodeci. Bersama teman teman seperjuangan yang lain seperti Infinatez, Soul Dinero, Frequent dan Crescendo, mereka meneruskan legasi vokal harmoni di Malaysia.

Sebagai sebuah kumpulan vokal harmoni, Hearts of Men ataupun singkatannya HOM yang dianggotai oleh Fauzan, Endera, Faizul dan Amir tetap tidak menafikan pengaruhan dari kumpulan vokal lain seperti Shai, Boyz II Men, Innuendo dan lain lain lagi, bagi memvariasikan kemampuan vokal mereka.

## Informasi
Hearts Of Men pernah dibubarkan seketika kerana beberapa masalah dalaman yang melihat anggota anggotanya membawa haluan sendiri, namun sebagai salah seorang pengasas kumpulan tersebut, Fauzan dan Amir meneruskan perjuangan dengan membina semula kumpulan tersebut dengan bantuan dua orang ahli baru iaitu Endera dan Faizul.Setiap ahli mempunyai vokal yang versatil dan mampu untuk mengalunkan harmoni yang cukup kemas dan mantap.

## Pautan luar
http://www.myspace.com/heartsofmen
Soul Dinero

**Soul Dinero** (SD) merupakan salah sebuah kumpulan vokal RnB yang bergiat aktif didalam sirkulasi dan kelompokan RnB bawah tanah diMalaysia, disamping Hearts Of Men, Infinatez, Quadrose dan lain lain.

Bermula seawal tahun 2000 melihat barisan vokalis yang bertukar ganti namun tetap mengekalkan empat ahli utama Soul Dinero, iaitu Moose, Raja, Emmy dan Feyrouz sebagai tonggak tonggak harmoni utama didalam kumpulan yang terkenal dengan persembahan yang mantap, fanbase yang kuat dan trademark Fusion RnB mereka ini.

pengaruhan dari kumpulan kumpulan seperti B2K, Jagged Edge dan 112 amat jelas kelihatan, bukan hanya pada keterampilan kumpulan ini malah pada lagu lagu yang sering dibawakan, yang sering mendapat perhatian dari peminat peminat RnB yang lebih moden dan rancak. namun kemampuan mereka untuk membawakan lagu lagu berbentuk a cappella yang bersih dan lagu lagu yang lebih laid back sememangnya tidak dapat disangkal.

## Pautan luar
* laman
Sekolah Menengah Jenis Kebangsaan Chung Ling Butterworth

**Sekolah Menengah Jenis Kebangsaan Chung Ling Butterworth** atau nama ringkasnya SMJK Chung Ling Butterworth, merupakan sebuah Sekolah Menengah Jenis Kebangsaan Cina dan Sekolah Kluster Kecemerlangan yang terletak di Jalan Ong Yi How.

Sekolah ini terkenal dengan rekod akademiknya dan ialah sebuah sekolah yang memenuhi polisi 60-40 kerajaan Malaysia.

Disebabkan SMJK Chung Ling Butterworth merupakan sebuah **SEKOLAH CINA**, maka [Bahasa Cina](http://lp.moe.gov.my/images/bahan/spm/2021/BukuFormatSPM2021/BAHASA%20CINA%20(6351).pdf) merupakan mata pelajaran yang wajib dipelajari dan diambil oleh setiap pelajar dalam peperiksaan awam seperti Sijil Pelajaran Malaysia (SPM)

Pada 2025, Sekolah Menengah Jenis Kebangsaan Chung Ling Butterworth memiliki jumlah keseluruhan murid seramai 1,979 orang. Ia mempunyai seramai 137 orang guru.

## Lagu Sekolah

## Sejarah

## Pencapaian

## Alamat
:Sekolah Menengah Jenis Kebangsaan Chung Ling Butterworth
:Jln Ong Yi How 
:13400, Butterworth
:Pulau Pinang, Malaysia
:Telefon = 6043316480
:Faxks      = 6043244363

## Pautan luar
* Sekolah Menengah Jenis Kebangsaan Chung Ling
Felda Bukit Aping Barat

**Felda Bukit Aping Barat** adalah sebuah penempatan Persekutuan yang terletak di antara Felda Bukit Aping Timur dan kampung Mawai Baru di daerah Kota Tinggi, Johor. Terletak 25 kilometer dari pusat bandar Kota Tinggi, Felda Bukit Aping Barat mempunyai seramai 870 orang penduduk yang kesemuanya berbangsa Melayu dan beragama Islam. Menjadi petempatan peneroka felda sejak 1977.

Juraidi @ dragon ialah pekerja SPX kawasan Felda Bukit Aping Barat.

## Kegiatan Ekonomi
Kegiatan ekonomi di kawasan penempatan ini lebih tertumpu kepada sektor perladangan iaitu kelapa sawit dan juga getah. Walau bagaimanapun, segelintir masyarakat menjalankan aktiviti ekonomi termasuklah ;

* Kedai Runcit
* Penternakan haiwan termasuk lembu, kambing, ikan, arnab dan lain-lain.
* Pertanian kontan termasuk pisang, sayur, ubi, herba dan lain-lain.
* Pertukangan batu dan kayu.
* Kimpalan besi.
* Pembinaan.
* Kedai makan, warung dan  katering majlis perkahwinan.
* Bengkel kenderaan motorsikal dan kereta.
* Kontraktor am dan ladang sawit.
* Homestay dan inap desa.
* Tanaman buah-buahan tropika.
* Perusahaan makanan tradisional, makanan moden dan sejuk beku.
* Perkhidmatan Pengangkutan awam termasuk bas sekolah dan teksi.
* Gunting rambut.
* Jahitan pakaian.
* Perkhidmatan komunikasi telefon dan internet.
* Pembaikan barangan eletrik.

## Kemudahan
Antara fasiliti yang menjadi kemudahan Warga Felda Bukit Aping Barat:

* Masjid Jamek
* Klinik Desa
* Sekolah Rendah
* Sekolah Menengah
* Sekolah Agama Rakyat

* Tadika KEMAS
* Kedai Runcit
* Pusat Jalur Lebar Komuniti
* Taman Permainan Kanak-Kanak
* Pejabat FELDA dan Pejabat JKKR
* Padang Bolasepak, Gelanggang Futsal, Sepaktakraw, Badminton dan Bola Baling
* Dewan Orang Ramai
Pinjal

**Pinjal** adalah parasit jenis serangga yang tidak bersayap. Cara makannya ialah menghisap darah. Ia akan mengeluarkan bahan yang menyebabkan reaksi alahan pada kulit kepala sehingga mengakibatkan gatal-gatal.

## Pautan luar

* 
* Advice about fleas  from the Berkeley Parents Network
* Links to flea bite pictures (Hardin MD/Univ of Iowa)
* Good Neighbors  An essay on the natural history of the flea
* Sand Flea Bite Picture
* Flea As Weapon 
* Flea Control Guide
* How to Get Rid of Fleas
Minggu

**Minggu** () atau **pekan** (Jawi: ) adalah sebuah unit masa yang lebih lama dari hari dan lebih pendek dari bulan. Dalam kebanyakan takwim moden, satu minggu terdiri dari tujuh hari maka menjadi unit masa terpanjang digunakan yang mempunyai suatu tempoh hari yang tetap. Walaupun penetapan ini tidak didasarkan suatu cerapan astronomi, ia digunakan secara meluas terutamanya dalam konteks sosial dan komersil.

## Peristilahan
Perkataan ini diambil dari  turunan bahasa Latin *dies Dominicus* bererti "hari Tuhan kita"; dalam bahasa Melayu yang lebih awal, kata ini dieja sebagai *Dominggu* sehingga sekitar akhir abad ke-19 dan awal abad ke-20.

Istilah "*[[pekan]]*" ( [pĕ.kan]) lebih digunakan dalam dialek-dialek setempat Indonesia (seperti di Riau) termasuk bahasa baku negara itu sedangkan perkataan "Minggu" digunakan untuk menamakan hari selepas Sabtu dinamakan Ahad di negara-negara serantau lain; "hari Minggu" juga kata seerti nama ini. Kata *pekan* sebagai pengungkapan tempoh tujuh hari turut didapati dengan bahasa-bahasa serumpun seperti bahasa Minangkabau (*pakan*).

Kata *[[jumaat]]* juga pernah digunakan untuk mengaitkan dengan tempoh ini (yakni "satu minggu" = *sejumaat*). 

## Penentuan hari pertama dalam seminggu
*Sabtu* dan *Ahad* biasanya dipanggil hari minggu, dan merupakan hari cuti dan rehat di kebanyakan negara barat. Di kebanyakan negara Islam dan Yahudi pula, hari minggu ialah hari *Jumaat* dan *Sabtu*.

Ketiga-tiga agama samawi menganggap hari *Ahad* sebagai hari pertama dalam sesebuah minggu. Pertubuhan Pemiawaian Antarabangsa pula menggunakan hari *Isnin* dalam penetapan sukatan masa mereka.

## Rujukan
Magnoliopsida

**Magnoliopsida** ialah nama botani untuk sebuah kelas tumbuhan. Nama ini dibentukkan dengan menggantikan akhiran *-aceae* dalam nama *Magnoliaceae* dengan akhiran *-opsida* (Perkara 16 dalam *[[ICBN]]*). Kelas *Magnoliopsida* termasuk famili *[[Magnoliaceae]]*, tetapi selain itu, skop untuk kelas ini tidak ditetapkan. Lingkungan kelas ini berbeza-beza dengan sistem taksonomi yang digunakan.

## Sistem Cronquist dan Takhtajan
Dalam  sistem Cronquist dan sistem Takhtajan, nama *Magnoliopsida* digunakan untuk kumpulan **[[dikotiledon]]**. 

### ''Magnoliopsida'' dalam sistem Cronquist
Sistem Cronquist menggunakan taksonomi dalaman yang berikut (dalam versi 1981):
* kelas *Magnoliopsida* [= dikotiledon]
*: subkelas *[[Magnoliidae]]*
*: subkelas *[[Hamamelidae]]*
*: subkelas *[[Caryophyllidae]]*
*: subkelas *[[Dilleniidae]]*
*: subkelas *[[Rosidae]]*
*: subkelas *[[Asteridae]]*

### ''Magnoliopsida'' dalam sistem Takhtajan
Sistem Takhtajan menggunakan taksonomi dalaman yang berikut:

* kelas *Magnoliopsida* [= dikotiledon]
*: subkelas *[[Magnoliidae]]*
*: subkelas *[[Nymphaeidae]]*
*: subkelas *[[Nelumbonidae]]*
*: subkelas *[[Ranunculidae]]*
*: subkelas *[[Caryophyllidae]]*
*: subkelas *[[Hamamelididae]]*
*: subkelas *[[Dilleniidae]]*
*: subkelas *[[Rosidae]]*
*: subkelas *[[Cornidae]]* 	
*: subkelas *[[Asteridae]]* 	
*: subkelas *[[Lamiidae]]*

## Sistem Dahlgren dan Thorne
Sistem Dahlgren dan sistem Thorne (1992) menggunakan nama *Magnoliopsida* untuk  **[[tumbuhan berbunga]]** (angiosperma). Bagaimanapun, sistem Cronquist telah menjadi amat popular  dan oleh itu, banyak versi untuk sistem itu telah diterbitkan. Dalam sesetengah sistem berdasarkan Cronquist, nama *Magnoliopsida* (pada peringkat kelas) merujuk kepada tumbuhan berbunga (angiosperma).

* kelas *Magnoliopsida* [= angiosperma]
*: subkelas *[[Magnoliidae]]* [= dikotiledon]
*: subkelas *[[Liliidae]]* [= monokotiledon]

## Sistem Reveal
Sistem Reveal menggunakan nama *Magnoliopsida* untuk kumpulan dikotiledon primitif yang merangkumi hampir separuh daripada tumbuhan-tumbuhan **[[magnoliid]]**:

* kelas 1. *Magnoliopsida*
*: supersusunan 1. *[[Magnolianae]]*
*: supersusunan 2. *[[Lauranae]]*

## Sistem APG
Dalam sistem APG dan APG II, nama-nama botani hanya digunakan dari   peringkat susunan ke bawah. Untuk peringkat yang lebih tinggi daripada susunan, sistem-sistem ini menggunakan nama-nama sendiri, umpamanya angiosperma, eudikot, monokot, rosid, dan sebagainya. Nama-nama ini merujuk kepada klad  (tidak bertaraf). Kelas *Magnoliopsida* tidak ditakrif. Perhatikan bahawa idea untuk menjadikan dikotiledon sebagai suatu unit taksonomi yang mempunyai nama rasmi sendiri telah ditolak oleh APG: dikot adalah parafili.

## Pautan luar